Diari Oficial de la Generalitat Valenciana


Sumari del DOGV 5405, del 12-12-2006 (2006/13459)

Notificació a Ediobra Levante, SL, de la sentència dictada en les actuacions del juí ordinari número 424/2005.
--------------------------------------------------------------------------------------------------------------

### Dades del document

Número de DOGV
:   5405

Data del DOGV
:   12-12-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/13013


Organisme emissor
:   Jutjat de Primera Instància Número 10 de València

Tipus de document
:   Edicte

Notificació a Ediobra Levante, SL, de la sentència dictada en les actuacions del juí ordinari número 424/2005. [2006/Q13384]  
Julio Giladez Blanco, secretari judicial del Jutjat de Primera Instància número 10 de València, fa saber:  
Que en este jutjat se seguix el procediment a què es fa referència més amunt, en què s'ha dictat la següent resolució que, literalment, diu:  
«Sentència número 160/2006  
València, 14 de setembre de 2006  
Juan Carlos Artero Mora, magistrat titular del Jutjat de Primera Instància número 10 de València, ha vist les presents actuacions de juí ordinari, seguides en este jutjat amb el número 424/2005, promogudes per la mercantil Bertepal, SL, representada pel procurador Javier Roldán García i defesa per la lletrada Encarna Lerma García, contra Ediobra Levante, SL, declarada en situació processal de rebel·lia, sobre reclamació de quantitat.  
Antecedents de fet  
1. El procurador Javier Roldán García, en representació de Bertepal, SL, va formular demanda de juí ordinari, que per torn de repartiment va correspondre a este jutjat, contra Ediobra Levante, SL, demanda en què, després d'invocar els fets i fonaments jurídics que va estimar aplicables, acabava sol·licitant que es dictara sentència que condemnara l'entitat demandada a pagar a l'actora 42.128 euros, amb la imposició de les costes del procediment a la demandada.  
2. Admesa a tràmit la demanda, esta es va traslladar a la demandada perquè compareguera i contestara, cosa que no va efectuar dins del termini establit i en la forma escaient, per la qual cosa se la va declarar en rebel·lia.  
3. Convocades les parts a la preceptiva audiència prèvia el dia 12 de setembre de 2006, va comparéixer a este acte la part actora, la direcció tècnica de la qual es va ratificar al seu escrit de demanda i va sol·licitar rebre el juí a prova, cosa a què seguidament es va accedir, i va proposar prova documental, que va ser admesa. Atés que no hi havia més mitjans de prova que calguera practicar, les actuacions van quedar vistes per a sentència.  
4. En la tramitació d'este procediment s'han observat totes les prescripcions legals.  
Fonaments de dret  
1. Formula l'entitat demandant reclamació de quantitat fonamentada en el contracte d'obra subscrit amb la demandada de 7 de març de 2005 (document número 1 de la demanda), i en la factura emesa el 31 de març de 2005 per la suma de 42.128 euros, import reclamat a la demanda (document número 2).  
Tot i que la situació de rebel·lia en què es troba la part demandada, atesa la seua incompareixença al procés, no equival a un assentiment ni a l'admissió dels fets de la demanda (article 496.2 de la Llei d'Enjudiciament Civil), raó per la qual s'ha de considerar que s'oposa a les pretensions de la part actora i obliga a esta a la prova dels fets constitutius d'estes pretensions, d'acord amb les regles generals sobre càrrega probatòria (article 217 de la Llei d'Enjudiciament Civil), en el present cas els documents esmentats acrediten suficientment la validesa, l'exigibilitat i la quantia de l'obligació el compliment de la qual es reclama, i es procedix així accedir a la pretensió de condemna exercitada, en virtut dels articles 1.091, 1.100, 1.101, 1.255 i concordants del Codi Civil, la qual comprén igualment el pagament dels interessos legals, d'acord amb l'article 1.108 del mateix cos legal, que cal importar des de la data de la interposició de la demanda.  
2. De conformitat amb el que disposa l'article 394 de la Llei d'Enjudiciament Civil, s'imposa a la part demandada el pagament de les costes processals causades.  
Vists els preceptes legals esmentats i altres aplicables de manera general i pertinent.  
Decisió  
1. Amb l'estimació de la demanda interposada per Bertepal, SL, contra Ediobra Levante, SL, condemne l'entitat demandada a pagar a l'actora la suma de quaranta-dos mil cent vint-i-huit (42.128) euros, més els interessos legals d'esta suma des de la data de la interposició de la demanda.  
2. Condemne el demandat al pagament de les costes processals causades.  
Notifiqueu la present resolució a les parts, i feu-los saber que esta no és ferma i que contra esta resolució s'hi pot interposar un recurs d'apel·lació, que s'haurà de preparar en el termini de cinc dies des de la notificació, mitjançant la presentació davant este jutjat d'un escrit en què s'haurà de citar la resolució impugnada i manifestar la voluntat de recórrer-la, amb expressió dels pronunciaments que s'impugnen.  
Que el secretari expedisca un testimoniatge de la present resolució, el qual s'unirà a les actuacions que les han motivades, i que l'original el porte al llibre de sentències d'este jutjat.  
Esta és la meua sentència, que pronuncie, mane i firme».  
I perquè valga de notificació al demandat declarat rebel, i a fi que es publique en el Diari Oficial de la Generalitat, pel fet de trobar-se en parador ignorat, expedisc i lliure el present edicte.  
València, 19 d'octubre de 2006.. El secretari judicial: Julio Giladez Blanco.